Karsten og Petra på vinterferie

Karsten og Petra på vinterferie er en norsk julefilm/barnefilm fra 2014 regissert av Arne Lindtner Næss. Manus er skrevet av Alexander Eik, og er basert på Tor Åge Bringsværds barnebok-serie fra 1990-årene om Karsten og Petra. Filmen er den andre i Karsten og Petra-serien. Den første var Karsten og Petra blir bestevenner fra 2013.

Handling 
Karsten gleder seg til vinterferie og fri fra skolen, for da skal Karsten og foreldrene hans på ferie til Syden. Men en dag krangler foreldrene hans voldsomt, og de avlyser hele ferien. Karsten blir veldig redd for at foreldrene skal søke om skilsmisse, og være uvenner resten av livet. Så forsøker bestevennen Petra å muntre ham opp, og inviterer ham på hyttetur til hennes morfar og Esther.

Ved hytta leker de i snøen, og finner på forskjellige morsomme aktiviteter. De blir snart venner med den jevnaldrende Petter, som er veldig flink til å gå på ski. Men dette forårsaker også en rekke problemer, fordi Karsten mener at Petra har blitt alt for opptatt av Petter.

Skuespillere 
 Nora Amundsen – Petra
 Elias Søvold-Simonsen – Karsten
 Hilde Louise Asbjørnsen – stemmen til Frøken Kanin
 Thorbjørn Harr – stemmen til Løveungen
 Janne Formoe – Petras mamma
 Tone Johnsen – Randi
 Hilde Lyrån – Karstens mamma
 Ivar Nørve – morfar (til Petra)
 Markus Tønseth – Karstens pappa
 Sigrun Enge – Esther

Referanser

Eksterne lenker 
 

Norske barnefilmer